CELEX: 62019CN0619
Language: sl
Date: 2019-08-19 00:00:00
Title: Zadeva C-619/19: Predlog za sprejetje predhodne odločbe, ki ga je vložilo Bundesverwaltungsgericht (Nemčija) 19. avgusta 2019 – Land Baden-Württemberg/D.R.

2.12.2019   
            
            
               SL
            
            
               Uradni list Evropske unije
            
            
               C 406/9
            
         
      Predlog za sprejetje predhodne odločbe, ki ga je vložilo Bundesverwaltungsgericht (Nemčija) 19. avgusta 2019 – Land Baden-Württemberg/D.R.
      (Zadeva C-619/19)
      (2019/C 406/14)
      Jezik postopka: nemščina
      
         Predložitveno sodišče
      
      Bundesverwaltungsgericht
      
         Stranki v postopku v glavni stvari
      
      
         Tožena stranka in vlagateljica revizije: Land Baden-Württemberg
      
         Tožeča stranka in nasprotna stranka v postopku z revizijo: D.R.
      
         Vprašanja za predhodno odločanje
      
      
                  1.
               
               
                  Ali je treba člen 4(1), prvi pododstavek, točka (e), Direktive 2003/4/ES (1) Evropskega parlamenta in Sveta z dne 28. januarja 2003 o dostopu javnosti do informacij o okolju in o razveljavitvi Direktive Sveta 90/313/EGS (Direktiva o dostopu javnosti do informacij o okolju) razlagati tako, da pojem „notranje sporočanje“ obsega vsa sporočila, ki ne zapustijo organa, ki je dolžan posredovati informacije?
               
            
                  2.
               
               
                  Ali varstvo „notranjega sporočanja“ na podlagi člena 4(1), prvi pododstavek, točka (e), Direktive o dostopu javnosti do informacij o okolju velja časovno neomejeno?
               
            
                  3.
               
               
                  Če je odgovor na drugo vprašanje nikalen: ali varstvo „notranjega sporočanja“ na podlagi člena 4(1), prvi pododstavek, točka (e), Direktive o dostopu javnosti do informacij o okolju velja samo, dokler organ, ki je dolžan posredovati informacije, ne sprejme odločitve ali ni bil končan drug upravni postopek?
               
            
         (1)  UL 2003, L 41, str. 26.